Александр Хинштейн

Александр Хинштейн (орос. Алекса́ндр Евсе́евич Хинште́йн, 1974 оны 10-р сарын 26-нд ЗХУ-ын Москва хотод төрсөн) — Оросын сэтгүүлч, улс төрийн зүтгэлтэн. 2024 оны 12-р сарын 5-наас Оросын Курск мужийн захирагчийн үүргийг түр орлон гүйцэтгэгч.

ОХУ-ын Холбооны Хурлын Төрийн Думын гишүүн (2003-2024). 2019 оны 11-р сарын 23-наас хойш Нэгдсэн Орос намын Ерөнхий зөвлөлийн орлогч нарийн бичгийн дарга. ОХУ-ын Төрийн Думын Мэдээллийн бодлого, мэдээллийн технологи, харилцаа холбооны Байнгын хорооны дарга (2020-2024 он). 1990-ээд онд тэрээр хэд хэдэн дуулиан шуугиантай сэтгүүл зүйн эрэн сурвалжлах материалуудыг нийтэлж, үүний үндсэн дээр өндөр албан тушаалтнуудад эрүүгийн хэрэг үүсгэсэн байна. 10 ном бичиж гаргасан.

ОХУ Украинд түрэмгийлсний улмаас Европын холбоо, АНУ, Их Британи болон бусад хэд хэдэн орны олон улсын хориг арга хэмжээнд орсон байна.

 Намтар 
Тэрээр 1991 онд Москва хотын №193 дунд сургууль төгссөн.

1996 онд тэрээр Ломоносовын нэрэмжит Москвагийн Улсын Их Сургуулийн Сэтгүүл зүйн ангид элсэн орж, 2001 онд төгссөн.

2007 онд ОХУ-ын Дотоод хэргийн яамны Москва хотын их сургуулийг хуульч мэргэжлээр дүүргэж, дотоод албаны бага дэслэгчийн тусгай цолоор шагнагджээ.

2013 онд “Удирдах боловсон хүчний нөөцийн дээд түвшнийг давтан сургах хөтөлбөр”-ийн хүрээнд ОХУ-ын Ерөнхийлөгчийн дэргэдэх Ардын аж ахуй, төрийн удирдлагын академид мэргэжлийн давтан сургалтад хамрагдсан.

2024 оны 12-р сарын 5-наас Украинтай тулалдаж байгаа фронтын Оросын Курск мужийн захирагчийн үүргийг түр орлон гүйцэтгэгч.

Ангилал:Оросын сэтгүүлч
Ангилал:Оросын улс төрч
Ангилал:Курск мужийн захирагч
Ангилал:1974 онд төрсөн